Inter Language OÜ

*A2-taseme eesti keele eksamiks ettevalmistav täienduskoolitus*

Kinnitatud Inter Language OÜ poolt 18.06.2021

1. Õppekava nimetus: A2-taseme eesti keele eksamiks ettevalmistav täienduskoolitus
2. Õppekavarühm: Keeleõpe
3. Eesmärgid ja õpiväljundid

Kursuste eesmärgid vastavad Euroopa ühtne keeleoskussüsteemi (CEFR)

keeleoskustasemele, kus A1-A2 on algtasemel keelekasutaja, B1-B2 on iseseisev keelekasutaja.

Eesmärgid:

* põhiliste grammatiliste struktuuride ja sõnavara omandamine;
* rääkimis-, lugemis- ja kirjutamisoskuste arendamine igapäevateemadel;
* kuulamisoskuse omandamine: lühikestest audio- ja videomaterjalidest arusaamine.

Õpiväljundid

Koolituse lõpuks õppija:

* saab aru lihtsatest, selgelt ja aeglaselt hääldatud lausetest, juhistest ning sageli kasutatavatest väljenditest, mis seostuvad talle oluliste valdkondadega;
* kirjeldab lihtsate lausetega oma perekonda, tööd, kodu, teisi inimesi ja objekte ning väljendab oma vajadusi;
* küsib lihtsamaid täpsustavaid küsimusi ja vastab küsimustele;
* leiab faktiinfot lihtsatest teabetekstidest (kuulutus, infosilt jms);
* kirjutab lihtsate fraaside ja lausetega oma igapäevaelust, perekonnast, haridusest ja tööst ning lühikesi isiklikke kirju.
1. Õppe sihtgrupp ja õppe alustamise tingimused

Kursus A2 on suunatud neile, kellel on algteadmised eesti keeles A1-tasemel. Koolituse alustamise kohustuslik eeldus on varasem keeleoskus A1-tasemel. Kursusel osalemiseks on vajalik sooritada koolitusfirmasisene keeletest, mis tõendab A1-taseme keeletaset. A1- taseme test pannakse kokku järgmiste allikate põhjal:

1. I. Mangus, M. Simmul „ Tere!“ Eesti keele õpik algajatele “ (2012)
2. M. Ilves "Läbimurre. A1-taseme eesti keele oskus. ” Eesti Keele Sihtasutus, Tallinn (2010)
3. A1-taseme sõeltestid Testesti veebisaidilt<http://web.meis.ee/testest/>

Testimine toimub kirjalikus vormis. Test loetakse edukalt sooritatuks, kui testi üldine tulemus on vähemalt 60%. Õppija võetakse keelekeskuse kursusele sooviavalduse alusel ja kinnitatakse koolituslepingus ja registreerimislehel.

1. Õppe kogumaht

Õppe kogumaht on 200 akadeemilist tundi, millest 150 tundi on auditoorset tööd ja 50 tundi iseseisvat tööd. Iseseisvaks tööks on tunnis õpitu materjali kinnistamine, uue sõnavara õppimine, grammatikastruktuuride harjutamine, lühitekstide lugemine, tekstide kirjutamine ja ülesannete ettevalmistamine.

1. Õppekeskkond

Kool asub ajaloolises hoones Tallinna kesklinnas aadressil Kaupmehe 8, kus selle käsutuses on viis hoone esimesel korrusel paiknevat spetsiaalselt sisustatud auditooriumi. Kooli ruumides on nii päeva kui ka elektrivalgustus, ventilatsioon ja WiFi. Auditooriumid on sisustatud õppeasutustele mõeldud mööblit tootva ettevõtte Thulema toodanguga. Õppekvaliteeti tagavad igale õpetajale kättesaadavad interaktiivsed nutitahvlid, arvutid ja projektorid. Kooli varustus võimaldab viia üheaegselt läbi õppetööd nii auditooriumites olevate õpilaste kui ka distantsõppel viibijatega. Koolil on lai valik tundides kasutamiseks mõeldud õppematerjale.

1. Õppevahendid

Eesti keele A2-taseme õpik ja töövihik Tere Jälle! (Inga Mangus, Merge Simmul). Lisamaterjalid:

* Eesti Keele Instituudi e-sõnaraamatud [www.eki.ee,](http://www.eki.ee/)[www.sonaveeb.ee](http://www.sonaveeb.ee/)
* [www.keeleklikk.ee](http://www.keeleklikk.ee/)

[www.kutsekeel.ee](http://www.kutsekeel.ee/)

* A2-taseme testid<http://web.meis.ee/testest/>
* keskkond, kus on e-õppematerjalid<https://learningapps.org/>
1. Õppekava sisu Ainekava

Tervitamine ja tutvumine. Isikuandmed: nimi, aadress, telefon, sünnikoht, rahvus, vanus jne. Enda ja teiste esitlemine. Isikute välimus ja iseloom. Perekond ja kodu.

Kodu ja igapäevaelu. Eluase. Kodu ja selle lähiümbrus. Kodune elu. Kodu sisustus ja majapidamine. Unistuste kodu. Külaliste kutsumine. Minu päev.

Tervis ja enesetunne. Kehaosad. Enda või oma lähedase tervislik seisund. Halb enesetunne. Arsti vastuvõtule registreerimine. Haiglas ja polikliinikus. Apteegist ravimite ostmine. Info küsimine raviteenuste kohta.

Vaba aeg, meelelahutus ja sport. Vaba aja veetmine, huvid ja hobid. Sport ja spordialad. Muusika-, kultuuri- ja spordiüritused ja asutuste lahtiolekuajad. Piletihinnad. Pileti ostmine. Tähtpäevad.

Ostud ja hinnad. Ostukohad (kaubad, lahtiolekuajad). Kaupade kogused, mõõdud, suurused ja hinnad. Tarbekaupade ostmine. Soovide esitamine. Kingitused. Klienditeenindaja küsimused ja soovitused. Sooduspakkumised. Maksmine (sularaha, pangakaart).

Söök ja jook. Maitsed, lemmiksöök ja -jook. Söögi- ja joogikohtade asukohad, lahtiolekuajad ja hinnad. Laua broneerimine. Toidu tellimine. Menüü ja retseptide mõistmine.

Teenindus. Teenindusasutused (juuksur, maniküür, pediküür, kingsepp jms). Postiteenused. Pangateenused (maksed, internetipank). Lihtsate juhendite ja siltide mõistmine. Ankeedi täitmine. Teenuse eest tasumine.

Transport, reisimine ja vaatamisväärsused. Reisimisvõimalused. Reisibürood ja pakuvad teenused. Ühistranspordi sõiduplaan. Sõidupiletite ostmine. Sihtpunkti jõudmine. Tee küsimine ja juhatamine. Reisimine ja puhkus. Teabe hankimine reisimise kohta. Korduvate teadete mõistmine. Toa broneerimine hotellis. Vaatamisväärsused. Postkaardi kirjutamine puhkusereisilt.

Inimeste suhted ühiskonnas. Piltide abil inimeste kirjeldused: välimus ja iseloom. Lühikesed sõnumid ja teated.

Keskkond, loodus ja ilm. Eesti suuremad linnad, saared, järved, jõed. Kodukoha kirjeldamine. Maakaardilt info leidmine. Aastaajad. Ilmakaared. Ilmateade. Ilma kirjeldamine. Loomad, linnud, taimed.

Keeled ja kultuur. Keelte õppimine. Keeleoskus, kasutusvõimalused. Kultuurisündmused: koht, aeg, esinejad jms. Meeldejäävad kultuurisündmused.

Haridus. Õpetaja juhistest arusaamine. Oma hariduse kirjeldamine. Minu kooliaeg. Keeleoskus. Edasiõppimise kavatsused.

Elukutse, amet, töö. Erialad, elukutsed ja ametid. Tööpäeva kirjeldamine ja oma töö tutvustamine. Tavaline tööpäev.

Töökoha otsimine. Tööpakkumiskuulutused. CV kirjutamine. Vestlus tööintervjuul.

Suhtlemine tööl. Enesetutvustus töökontekstis. Telefonikõnede vastuvõtmine ja neile vastamine. Viisakusväljendid ja pöördumised. Lihtsad tööalased telefonikõned ja e-kirjad.

Keeleteadmised

Nimisõna käänamine, käänded ja ühildumine. Mitmuse moodustamine.

Isikulised asesõnad.

Põhi- ja järgarvsõnad.

Tegusõna pööramine olevikus ja lihtminevikus; -ma-/da-infinitiiv.

Kohakäänded. Lühike sisseütlev.

Saav ja olev kääne; tuleviku väljendamine.

Omadussõna võrdlusastmed.

Käskiv kõneviis. Tingiv kõneviis.

Ainsuse ja mitmuse osastav kääne.

Kaasaütlev kääne, ilmaütlev kääne.

Täismineviku moodustamine ja funktsioonid.

Arvamuste väljendamine. Sidesõnad.

Formaalne keel (nõustumine, tervitamine, viisakusväljendid jms).

1. Õppemeetodid ja õppevormid

Õppetöö toimub erinevates vormides: rühmatööd, paaristööd, individuaaltööd, keeleklubid, rollimängud, videomaterjalide vaatamine ja analüüsimine, lugemis- ja kuulamisharjutused jne.

1. Õppekeel: vene keel, eesti keel, inglise keel
2. Õpetajate nimed ja kvalifikatsioon: **Jelena Koplimets,** Valeria Palm

Jelena Koplimets on lõpetanud Tartu Ülikooli (peaeriala-füüsika, kõrvaleriala-pedagoogiga). Ta on õppinud eesti filoloogiat Tallinna Ülikoolis ja praegu jätkab oma õpinguid Tallinna Ülikooli magistrantuuris, eesti keele kui teise keele ja kultuuri õpetaja erialal.

Töötas eesti keele õpetajana aastatel 2015-2018 English School keeltekoolis. Alates 2020. aastast töötab Inter Language keeltekeskuses. Õpetab eesti keelt nii täiskasvanutele kui ka lastele, annab eratunde.

Valeria Palm on lõpetanud Tallinna Ülikooli (klassiõpetaja, koolikorraldus, vene keel võõrkeelena, eesti keel võõrkeelena). Ta on õppinud eesti filoloogiat Tallinna Ülikoolis. Õpetaja kogemus on aastast 1992. Viimasel ajal on ta õpetanud erialast eesti keelt, klienditeenindust ja suhtlemise aluseid, idamaade meditsiini filosoofiat, ettevõtluse aluseid, töötervishoidu, andragoogika aluseid ja karjääriõpet eesti ja vene keeles. Eraõpetajana annab ta eesti keele tunde kooliõpilastele ja täiskasvanutele kasutades erinevaid meetodeid, üks nendest on emotsionaal-semantiline meetod.

Põhikohaga töötab õppejuhina erakutseõppeasutuses aastast 2005, kus tema tööülesanneteks on õppekasvatustegevuse juhtimine, sisehindamisprotsessi juhtimine ja läbiviimine, pedagoogide metoodilise töö juhtimine, töödokumentatsiooni täitmise jälgimine, õppeprotsessi analüüsimine, õpilaste nõustamine VÕTA, karjääri küsimustes. See kõik andis talle mitmekülgse õpetamise ja õppeprotsessi juhtimise kogemuse.

1. Õpingute lõpetamise nõuded

Kursus loetakse lõpetatuks, kui õppija on täitnud õppekava 75% ulatuses ja esitanud kodutöid. Kursuse lõpus tehakse firmasisene lõputest. Lõputest pannakse kokku järgmiste allikate põhjal:

* eesti keele A2-taseme õpik Tere Jälle! (Inga Mangus, Merge Simmul)
* lisamaterjalid ja e-õppematerjalid, mis on tunnis läbi töötatud
* A2-taseme testid<http://web.meis.ee/testest/>

Lõputest loetakse sooritatuks, kui õppija saab vähemalt 60%-tulemust. Kursuse lõpetamist tõendab keelekeskuse poolt väljastatud tunnistus.

1. Koolituse läbimisel väljastatavad dokumendid

Kursuse edukat lõpetamist tõendab tunnistus. Tunnistus väljastatakse, kui õppija saavutas kõik õppekava lõpetamiseks nõutud väljundid, st on täitnud õppekava 75% ulatuses, esitanud kodutöid ja saanud lõputestis vähemalt 60% tulemusest. Õppijale väljastatakse tõend, kui õppija osales vähem kui 75% õppetööst või sai lõputestis vähem kui 60%.

Kursusel saavutatud teadmised ja keeleoskused vastavad Euroopa keeleõppe raamdokumendi keeleoskustasemete kirjeldustele (CEFR):

|  |  |  |  |  |
| --- | --- | --- | --- | --- |
| Kuulamine A2 | Lugemine A2 | Rääkimine A2 | Kirjutamine A2 | Grammatikakorrektsus |
| Mõistab | Loeb | Oskab lühidalt | Koostab õpitud | Kasutab küll |
| lihtsaid | üldkasutatava | kirjeldada | sõnavara | õigesti |
| vestlusi ning | sõnavaraga | lähiümbrust, | piires | mõningaid |
| lühikeste | lühikesi | igapäevaseid | lähiümbruse ja | lihtsaid |
| jutustuste, | tavatekste (nt | toiminguid ja | inimeste | tarindeid, kuid |
| teadete | isiklikud | inimesi. | kirjeldusi. | teeb |
| ja sõnumite | kirjad, | Kasutab | Kirjutab lihtsaid | sageli vigu |
| sisu, kui need | kuulutused, | põhisõnavara | teateid | grammatika |
| on | uudised, | ja | igapäevaeluga | põhivaras (nt |
| talle tuttaval | juhised, | käibefraase, | seotud | ajab |
| teemal, seotud | kasutus juhendid); | lihtsamaid | tegevustest (nt | segi ajavormid |
| igapäevaste | leiab tekstis | grammatilisi | postkaart, | või |
| tegevustega | sisalduvat infot | konstruktsioone | kutse); koostab | eksib aluse ja |
| ning | ja saab aru teksti | ning | lühi- | öeldise |
| esitatud | mõttest. | lausemalle. | sõnumeid. | ühildumisel); |
| aeglaselt ja | Lugemise tempo | Suudab | Oskab | siiski |
| selgelt. | on aeglane. | alustada ja | kasutada | on enamasti |
| Vajab | Tekstist | lõpetada | sidesõnu. | selge, |
| kordamist ja | arusaamiseks | lühivestlust, |  | mida ta |
| selget | oskab | kuid ei suuda |  | väljendada |
| hääldust. | kasutada | seda juhtida. |  | tahab. |

|  |  |  |  |  |
| --- | --- | --- | --- | --- |
|  | koolisõnastikku. | Kõne on |  |  |
|  |  | takerduv, | Oskab näidise |  |
|  |  | esineb | järgi koostada |  |
|  |  | hääldusvigu. | lühikesi tekste, |  |
|  |  |  | abivahendina |  |
|  |  |  | kasutab õpiku- |  |
|  |  |  | või |  |
|  |  |  | koolisõnastikku. |  |